मियां गोपालसिंह होर शैह‌्नशाह् औरंगजेब दे ‘त्रै हजारी’ हे। गलांदे न जे इक बारी शैह‌्नशाह‌् ने बजवाथ स्यालकोट कच्छें लंघियै कश्मीर जाने दा फैसला कीता तां मियां गोपाल सिंह होरें औरंगजेब दे औने उप्पर इक बारांदरी ते टिंडें आला इक खूह् बनवाया ते कन्ने इक बाग बी लगवायां जेदे चौन्ने पासें निक्की इट्टा दी त्रै-चार फुट चौड़ी ते अट्ठ-नौ फुद उच्ची दिवार लग्गी दी ऐ। खूह ते बाग अज्ज बी डा. कर्णसिंह हुंदे इक मामे दी जगीरै च शामल न ते बारांदरी दे खंडरें च कदें थाना ते तसील रेही पर अज्जकल उत्थें जागतें दा स्कूल बने दा ऐ।